ZAPISNIK

 Sastavljen na 10. sjednici Školskog odbora dana 29.09.2022. u 16 sati u prostorijama Osnovne škole Gradec.

Nazočni: Tomislav Petek, Biljana Matišić, Mateja Šimek, Danko Uroić, Mirjana Fugaj

Nenazočni: Andrea Masnec, Dalibor Rebić

Ostali nazočni: Vlado Starešec, ravnatelj, Danijela Jelenčić, voditeljica računovodstva, Biljana Vojvodić (zapisničar)

D n e v n i r e d:

1. Usvajanje zapisnika s prethodne sjednice
2. Polugodišnji financijski izvještaj za 2022.
3. Prijedlog financijskog plana za 2023. s projekcijama za 2024. i 2025.g.
4. Organizacija rada u šk.god. 2022./23
5. Informacija o izboru pomoćnika u nastavu
6. Izvješće o realizaciji GPP-a i Školskog kurikuluma u šk. god. 2021./2022.
7. Donošenje Odluke o usvajanju Godišnjeg plana i programa rada za šk. god. 2022./2023.
8. Donošenje Odluke o usvajanju Školskog kurikuluma za 2022./2023.
9. Osiguranje učenika u školskoj godini 2022./2023.

 10.Razno

1. U potpunosti usvojen zapisnik s prethodne sjednice koja je održana

telefonskim i elektronskim putem 14.07. 2022.

1. Voditeljica računovodstva Danijela Jelenčić iznijela polugodišnje financijski izvještaj za 2022.

**Školski odbor jednoglasno je donio Odluku o prihvaćanju polugodišnjeg financijskog izvještaja.**

1. Prijedlog financijskog plana za 2023. s projekcijama za 2024. i 2025.

Voditeljica računovodstva predstavila financijski plan u eur-u zbog prelaska od 01.01. 2023. na službenu euro valutu.

**Školski odbor jednoglasno je donio Odluku o usvajanju prijedloga financijskog plana OŠ Gradec za 2023. na drugoj razini s projekcijama za 2024. i 2025. godinu.**

1. Organizacija rada u šk. god. 2022./23.

Ravnatelj predstavio organizaciju rada za školu Gradec i područne škole. Školski odbor je informiran o jednosmjenskoj nastavi i kombiniranom razrednom odjelu od 4 razreda u PŠ Haganj od ove školske godine. U Cugovcu se pojavio 1 RO više i uvela su se 4 čista razredna odjela te je učiteljica Kristina Kostibol prešla u PŠ Cugovec tako da i dalje imamo 19 razrednih odjela.

1. Informacija o izboru pomoćnika u nastavi

Putem raspisanog natječaja izabrane su pomoćnice u nastavi i to Viktorija Štefković i Tomislava Kuliš.

6. Izvješće o realizaciji GPP-a i Školskog kurikuluma u šk. god.

2021./2022. Ravnatelj je izvijestio Školski odbor da su Godišnji plan i program i školski kurikulum u šk.god. 2021./22. ostvareni u cijelosti s manjim izmjenama i odstupanjima od planirane realizacije u destinacijama putovanja koje su ovisili o ranim rezervacijama, vremenskim uvjetima, on-line nastavi te prebacivanju održavanja škole plivanja na ovu školsku godinu zbog više zainteresiranih učenika u 3. i 4. razredu.

**Školski odbor je u potpunosti prihvatio izvješće o realizaciji Godišnjeg plana i programa rada i školskog kurikuluma za šk. god. 2021./2022.**

1. Donošenje Odluke o usvajanju Godišnjeg plana i programa rada za šk. god. 2022./2023.

Ukupni broj učenika je porastao s prošlogodišnjeg 258 na 274 u ovoj školskoj godini što je vrlo lijepa vijest zbog doseljavanja novih učenika. Nastava je u potpunosti stručno zastupljena u matičnoj i područnim školama. Ove godine obilježit će se 90 g. obljetnica školstva u PŠ Repinec i PŠ Tučenik. Detaljan Godišnji plan i program rada bit će objavljen na školskom webu.

**Školski odbor donio je jednoglasno Odluku o usvajanju Godišnjeg plana i programa rada za šk. god. 2022./2023.**

1. Donošenje Odluke o usvajanju Školskog kurikuluma za 2022./2023.

Članovima Školskog odbora predstavljen je školski kurikulum za novu školsku godinu.

**Školski odbor jednoglasno je usvojio Školski kurikulum za 2022./2023. godinu.**

1. Osiguranje učenika u školskoj godini 2022./23.

Školski odbor je prihvatio da se između pristiglih ponuda i ove godine izabere Adriatic osiguranje po cijeni osiguranja učenika od 25 kn.

10.Razno

Prijedlog člana Školskog odbora Tomislava Peteka je da se izmijeni Kućni red u dijelu koji se odnosi na zabranu nakita, npr. nošenje pametnih satova s obzirom na zabranu nošenja mobitela. Ravnatelj je zaključio da će se naći najbolji način da se utvrdi što bi bilo najbolje za dobrobit djece i nastave. Potrebno je zauzeti zajednički stav. Ukoliko neki roditelj zahtjeva da njegovo dijete ima pametni uređaj (sat i sl.) potrebno je predati pisani zahtjev koji će razmotriti razrednik i ravnatelj odnosno učiteljsko vijeće i ostala tijela.

Ravnatelj istaknuo da se nada da će se ova školska godina odvijati normalno bez on-line nastave uz sva natjecanja, školske i izvannastavne aktivnosti.

KLASA:003-06/22-01/02

URBROJ:238-43-22-16

Zapisničar: Predsjednik Školskog odbora

Biljana Vojvodić Tomislav Petek